বদর আল-মুতাদিদি

**আবু** **নাজম বদর আল-মু'তাদিদি** ছিলেন খলিফা আল-মু'তাদিদের (৮৯২-৯০২) শাসনামলে আব্বাসীয় খিলাফতের প্রধান সামরিক কমান্ডার। তিনি প্রাথমিক জীবনে একজন সামরিক দাস (*গুলাম* বা *[[মাওলা]]* ) ছিলেন। পরবর্তীতে তিনি আল-মুতাদিদের অধীনে জাঞ্জ বিদ্রোহ দমন করেন এবং নিজের দক্ষতা ও আনুগত্যের ফলে খলিফার সেনাপ্রধান মনোনীত হন। আল-মুতাদিদের রাজত্বকালে শাসনকার্যে তিনি যথেষ্ট প্রভাব বিস্তার করেন। তবে উচ্চাকাঙ্ক্ষী উজির আল-কাসিম ইবনে উবায়দুল্লাহর ষড়যন্ত্রের কারণে ৯০২ সালের ১৪ আগস্ট তাকে মৃত্যুদণ্ড দেওয়া হয়।

## জীবনী
বদর আল-মুতাদিদের শাসনামলে একজম বিশিষ্ট সেনাপতি ও রাজনীতিবিদ ছিলেন। তিনি খালিফা আল-মুয়াক্কিলের একজন মুক্ত দাসের (মাওলা) ছেলে ছিলেন, যার নাম ছিল খায়র। তিনি আল-মুওয়াফফাকের ঘোড়াশালীর অধীনে একটি ছোট পদের চাকরির মাধ্যমে নিজের কর্মজীবন শুরু করেন। তিনি তখন খলিফা আল-মু‘তামিদের ( শা. ৮৭০–৮৯২) শাসনকালে খলিফার ভারপ্রাপ্ত শাসক হিসেবে দায়িত্ব পালন করতেন। তিনি ভবিষ্যতের খলিফা আল-মু‘তাদিদের পিতা ছিলেন। পরবর্তীতে তিনি আল-মুতাদিদের জন্য গিলমান বা দাস সৈন্য হিসেবে নিযুক্ত হন। এই দাস সৈন্যরা জাঞ্জ বিদ্রোহ দমন অভিযানে অংশগ্রহণ করেছিল। বদর তাঁর ডাকনাম ছিল ছিল, যার অর্থ হলো 'পূর্ণচন্দ্র এবং তাঁর কুনিয়াত ছিল আবু নাজম। তাঁর হিলাল (নতুন চাঁদ) নামে একটি ছেলে ছিল।

জাঞ্জ বিদ্রোহের যুদ্ধে দাস সৈন্যরা যুবক আল-মু‘তাদিদের নেতৃত্বে লড়াইয়ে মূল ভূমিকা পালন করে। তারা আব্বাসীয় সেনাবাহিনীতে পেশাদার হিসেবে কাজ করত এবং সবচেয়ে বিপজ্জনক আক্রমণে তারা এগিয়ে যেত।

বদর আল-মু‘তাদিদের সবচেয়ে বিশ্বস্ত দাসদের একজন ছিলেন এবং তাঁর উপর বদরের ব্যাপক ছিল। ৮৯১ সালের জুন মাসে আল-মু‘তাদিদ তার পিতার স্থলে ভারপ্রাপ্ত শাসক হওয়ার সময় বদরকে বাগদাদের প্রধান নিরাপত্তা কর্মকর্তা হিসেবে নিযুক্ত করা হয়। ৮৯২ সালের অক্টোবর মাসে আল-মুতাদিদ খলিফা হওয়ার পর বদর আব্বাসীয় বাহিনীর প্রধান হন। একজন সেনাপতি হিসেবে তিনি শুধু অভিযান পরিচালনা করেননি; বরং অভ্যন্তরীণ রাজনীতিতেও প্রচুর ক্ষমতা অর্জন করেন। সাম্রাজ্যের গুরুত্বপূর্ণ সিদ্ধান্তে তার আপত্তি গ্রহণযোগ্য ছিল। আল-মু‘তাদিদের পুত্র ও ভবিষ্যত খলিফা আল-মুকতাদির (শা. ৯০৮–৯৩২) তাঁর কন্যাকে বিবাহ করেন।

বদর উবায়দুল্লাহ ইবনে সুলাইমান ইবনে ওয়াহাবের ঘনিষ্ঠ বন্ধু ছিলেন। উবায়দুল্লাহ দীর্ঘদিন যাবত আল-মু‘তাদিদের উজিরে আজম ছিলেন এবং বদরের সহায়তায় উবায়দুল্লাহ প্রায়শ খলিফার রাগ থেকে রক্ষা পেতেন। তাদের এ সম্পর্ক পূর্ববর্তী শাসকদের সময় সৈন্য ও প্রশাসনিক ব্যবস্থার মধ্যে উত্তেজনা প্রশমিত করত। বদর বাগদাদের মসজিদের পুনর্নির্মাণ তদারকি করেন। তিনি দজলা নদীর পূর্ব পাশের নতুন এলাকায় নিজস্ব প্রাসাদ নির্মাণ করেন, যার গেটের নামকরণ হয়েছিল *বাবে বদর* (বদরের দরজা) নামে।

উবায়দুল্লাহর মৃত্যুুর (৯০১) পর বদরের সাহায্যে তাঁর পুত্র কাসিম উজিরে আজম হিসেবে নিয়োগ পান। কিন্তু কাসিম কোনো কৃতজ্ঞতা দেখাননি। কাসিম দ্রুত খলিফা ও তাঁর পুত্রদের বিরুদ্ধে ষড়যন্ত্র শুরু করেন। এরপর যখন তিনি সেনাবাহিনীর সমর্থন নেওয়ার জন্য বদরের কাছে যান, তখন বদর তার প্রতি অসম্মান দেখিয়ে তাকে প্রত্যাখ্যান করেন। 

এদিকে অভিযানের কারণে রাজধানীতে বদরের অনুপস্থিতি ও ৯০২ সালের এপ্রিলে আল-মুতাদিদের আকস্মিক মৃত্যুর ফলে কাসিম এই ষড়যন্ত্রের শাস্তি হিসেবে মৃত্যুদণ্ড থেকে রক্ষা পান। এরপর কাসিম নতুন খলিফাকে বদরের বিরুদ্ধে ক্ষেপিয়ে তোলেন, যার ফলে বদর রাজধানী বাগদাদ ত্যাগ করে আল-মাদায়েনে পালিয়ে যান। ৯০২ সালের ১৪ আগস্ট মাসে আল-মাদায়েনে কাসিমের সমর্থকরা নামাজের সময় বদরের উপর আক্রমণ করে দেহ থেকে মাথা বিচ্ছিন্ন করে তা খলিফার কাছে পাঠায়। পরবর্তীতে বদরের পরিবারের লোকেরা তাঁর দেহ উদ্ধার করে এবং তাকে মক্কায় দাফন করা হয়।

বদরের হত্যাকাণ্ড সমকালীন কবিদের তীব্র সমালোচনার মুখে পড়ে। এমনকি খলিফা নিজেও কাসিমকে তিরস্কার করেন; যদিও কাসিম আশা করেছিলেন যে, নতুন খলিফা পলাতক সেনাপতির কর্তিত মাথা দেখে খুশি হবেন।

## তথ্যসূত্র


## গ্রন্থপঞ্জি

* 
* 
* 
* 
* 
* 

বিষয়শ্রেণী:আব্বাসীয় কর্মকর্তা
বিষয়শ্রেণী:আব্বাসীয় সেনাপতি